ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 111 

2 Μαρτίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Επέκταση της παγΐας κρατήσεως υπέρ ΤΑΣ και επί του 
επιδόματος εξομαλϋνσεως διαφορών μισθολογίου 1 
Καθορισμός βασικού μηνιαίου μισθού δ/λων θρησκείας 
και γλώσσας σχολείων λοιπής Ελλάδας και χορή¬ 
γηση ειδικού μηνιαίου επιδόματος αρ. 41 του Ν. 

2065/92 . 2 

Αμοιβή Προέδρου, Μελών και Γραμματέα της Ειδικής 
Επιτροπής διαγωνισμού για την προμήθεια ενός (1) 

πλοίου . 3 

Επιχορήγηση νέων ελευθέρων επαγγελματιών ατόμων 
με ειδικές ανάγκες προστατευομένων της παρ. 4 

περ. α του άρθρου 1 του Ν. 1648/86 . 4 

Σύσταση Νομικού Προσώπου στο Δήμο Τρίπολης Νο¬ 
μού Αρκαδίας με την επωνυμία «ΔΗΜΟΤΙΚΟ ΚΟΙ¬ 
ΜΗΤΗΡΙΟ ΤΡΙΠΟΛΕΩΣ» . 5 

Τροποποίηση απόφασης ορισμού Προέδρου - Μελών 
της Α/θμιας Επιτροπής ελέγχου σταυλισμών και επι¬ 
χειρήσεων επεξεργασίας ζωικών προϊόντων . 6 

Τροποποίηση απόφασης «περί συγκροτήσεως Α/θμιας 
επιτροπής σταυλισμών κ.λ.π.» στο Ν. Λευκάδας .. 7 


Διορθώσεις σφαλμάτων 

Διορθώσεις σφαλμάτων στον κανονισμό λειτουργίας 
του «Καλλιμανοπούλειου Εκκλησιαστικού Διακονι 
κού Κέντρου (Κ.Ε.Δ.Ι.Κ.) της Ι.Μ. Καλαβρύτων και 


Αιγιαλείας . 8 

Διόρθωση σφάλματος στη Φ.121/Β3/7588 π.ε. από¬ 
φαση του Υπουργού Εθνικής Παιδείας και θρη¬ 
σκευμάτων . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.872/230464/31.10.1974 (1) 

Επέκταση της παγΐας κρατήσεως υπέρ ΤΑΣ και επί του 
επιδόματος εξομαλύνσεως διαφορών μισθολογίου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 1 του άρθρου 14 του ΝΔ 498/ 
74, όπως αυτή τροποποιήθηκε με τις όμοιες της παρ. 1 


του άρθρου 33 του Ν. 2109/92. 

β) Τη Φ.952.1/21955346/Σ.319/19.1.93 (ΥΕΘΑ/ΓΕΣ/ 
ΔΟΤ/ιγ απόφαση Υπουργού Εθνικής Αμύνης «περί συνυ- 
πολογισμού του επιδόματος εξομαλύνσεως διαφορών μι¬ 
σθολογίου στο χορηγούμενο από το Τ.Α.Σ. εφάπαξ βοή¬ 
θημα». 

γ) Το υπ’ αριθμ. 1/3/11.1.93 πρακτικό του Διοικητικού 
Συμβουλίου του Ταμείου Αλληλοβοήθειας Στρατού. 

δ) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92, με το οποίο καθορίζεται 
έλεγχος των δαπανών που προκαλούν οι κανονιστικές 
πράξεις της διοικήσεως (ΦΕΚ 154/τ.Α/92). 

ε) Το γεγονός ότι από τις διατάξεις αυτής της αποφά- 
σεως δεν προκαλείται δαπάνη σε βάρος του Προϋπολογι¬ 
σμού του Ταμείου Αλληλοβοήθειας Στρατού. 

στ) Την υπ’ αριθμ. Υ1944/9.12.92 κοινή απόφαση του 
Πρωθυπουργού και του Υπουργού Εθνικής Αμύνης «Ανά¬ 
θεση αρμοδιοτήτων στους Υφυπουργούς Εθνικής Αμύνης 
Ιωάννη Σταθόπουλο και Σπήλιο Σπηλιωτόπουλο» (ΦΕΚ 
727/92). 

ζ) Την υπ’ αριθμ. Υ. 1847/1078399/1182/0001/7.8.92 
κοινή απόφαση Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στον Υφυπουργό Οικονομικών Γιατράκο Κων/νο» (ΦΕΚ 
525/92), αποφασίζουμε: 

1. Επεκτείνουμε ως προς το Ταμείο Αλληλοβοήθειας 
Στρατού την προβλεπομένη από την υπ’ αριθμ. Φ.872/ 
230464/31.10.74 Κ.Υ.Α. πάγια μηνιαία κράτηση ποσο¬ 
στού 4% και επί του επιδόματος εξομαλϋνσεως διαφορών 
μισθολογίου που προβλέπεται από την υπ’ αριθμ. 
2075475/8630/0022/27.9.89 Κ.Υ.Α., η οποία κυρώθηκε 
με το άρθρο 11 του Ν. 1881/90. 

2. Η ισχύς της αποφάσεως αυτής αρχίζει από 
29.12.1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

I. ΣΤΑΘΟΠΟΥΛΟΣ Κ. ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2004416/353/0022 (2) 

Καθορισμός βασικού μηνιαίου μισθού δ/λων θρησκείας 
και γλώσσας σχολείων λοιπής Ελλάδας και χορήγηση 
ειδικού μηνιαίου επιδόματος αρ. 41 του Ν. 2065/92. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 19 του Ν. 3379/1955 «περί προσωπικού 
της Δημοτικής Εκπ/σης». 

2. Του άρθρου 85 του Ν. 1566/85 «για τη δομή και λει¬ 
τουργία της πρωτοβάθμιας και δευτεροβάθμιας Εκπ/ 
σης». 

3. Του Ν. 1505/84 «περί αναδιάρθρωσης μισθολογίου 
προσωπικού της Δημόσιας Διοίκησης κ.λ.π.». 

4. Του Ν. 1810/1988 «περί συμπληρώσεως και βελτιώ- 
σεως του Ν. 1505/84 κ.α.». 

5. Του άρθρου 40 του Ν. 849/78. 

6. Την αριθμ. 25153/57 (ΦΕΚ 86/57/τ. Β) κοινή από¬ 
φαση των Υπουργών Εθν. Παιδείας και Οικονομικών «περί 
ορισμού θέσεων διδασκάλων θρησκείας και γλώσσας σχο¬ 
λείων Κράτους πλην Δωδεκανήσου και καθορισμός μι¬ 
σθού τούτων». 

7. Της παραγράφου 8 του άρθρου 41 του Ν. 2065/92. 

8. Την ανάγκη α) αναπροσαρμογής του βασικού μη¬ 
νιαίου μισθού των υπηρετούτων εκπ/κών θρησκείας και 
γλάσσας λοιπής Ελλάδας, β) χορήγησης του ειδικού μη¬ 
νιαίου επιδόματος της παρ. 8 του άρθρου 41 του Ν. 
2065/92 στους δασκάλους θρησκείας και γλώσσας λοι¬ 
πής Ελλάδος και στους δασκάλους δόγματος. 

9. Την υπ’ αριθμ. Υ. 1847/1078399/1182/0001 /7.8.92 
απόφαση του Πρωθυπουργού και Υπουργού Οικονομικών, 
αποφασίζουμε: 

1. Τροποποιούν την αριθμ. 41792/1738/6.6.1988 
(ΦΕΚ 425/21.6.88 τ. Β') κοινή απόφαση των Υπουργών 
Εθν. Παιδείας και θρησκευμάτων και Οικονομικών, κατά 
το μέρος που αφορά η απόφαση αυτή το βασικό μηνιαίο 
μισθό των δασκάλων θρησκείας και γλώσσας σχολείων 
λοιπής Ελλάδος, ανακαθορίζουμε από 1.1.1993 το βα¬ 
σικό μηνιαίο μισθό των δασκάλων αυτών, στο ποσό των 
30.000 δρχ. 

2. Χορηγούμε από 1.1.1993 στους δασκάλους θρη¬ 
σκείας και γλώσσας και στους δασκάλους δόγματος το ει¬ 
δικό μηνιαίο επίδομα της παρ. 8 του αρ. 41 του Ν. 
2065/92 ως ακολούθως: 

- 18.000 δρχ. στους δασκάλους θρησκείας και γλώσσας 
λοιπής Ελλάδας, που έχουν υπηρεσία πέραν των 5 ετών, 

-14.000 δρχ. στους δασκάλους θρησκείας και γλώσσας 
που έχουν υπηρεσία κάτω των 5 ετών, 

-9.000 δρχ. στους δασκάλους δόγματος που έχουν 
υπηρεσία πέραν των 5 ετών, 

- 7.000 δρχ. στους δασκάλους δόγματος που έχουν 
υπηρεσία κάτω των 5 ετών. 

3. Από τις διατάξεις της απόφαση αυτής προκαλείται 
δαπάνη σε βάρος του Κρατικού Προϋπολογισμού (Ειδικός 
Φορέας 19-710 του ΥΠΕΠΘ) ύψους 2.212.676 δρχ, για 
το τρέχον οικονομικό έτος και δρχ. 2.212.676 για καθένα 
από τα επόμενα οικονομικά έτη. 

4. Η ανωτέρω δαπάνη καλύπτεται με τροποποίηση του 
Κρατικού Προϋπολογισμού και συγκεκριμένα με μετα¬ 
φορά πίστωσης δρχ. 2.212.676 από τον ΚΑΕ 5214 του 
Φ19-710 του ΥΠΕΠΘ στους ΚΑΕ 0211, 0221, 0226, 


0229 του αυτού φορέα και Προϋπολογισμού, για την 
οποία μεταφορά έχει εκδοθεί η αριθμ. 2004416/ 
8.2.1993 απόφαση του Υφυπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ Γ. ΣΟΥΦΛΙΑΣ 

-♦- 

Αριθ. 2003352/277/0022 (3) 

Αμοιβή Προέδρου, Μελών και Γραμματέα της Ειδικής Επι¬ 
τροπής διαγωνισμού για την προμήθεια ενός (1) 

πλοίου. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 18 του Ν. 1505/84 «Αναδιάρθρωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις» όπως τροποποιήθηκε με το άρθρο 8 
του Ν. 1810/88 «Για τη συμπλήρωση και βελτίωση του Ν. 
1505/84 κάι άλλες διατάξεις». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1797/88 «Προμήθειες του Δημόσιου Τομέα 
και ρυθμίσεις συναφών θεμάτων» (άρθρο 13). 

δ) Του άρθρου 45 του Π.Δ. 173/90 «Κανονισμός Προ¬ 
μηθειών του Δημοσίου», όπως τροποποιήθηκε με το Π.Δ. 
137/1991. 

2. Την αριθμ. Υ. 1847/1078399/1182/0001/7.8.92 
(ΦΕΚ 525/Β/14.8.92) κοινή απόφαση του Πρωθυπουρ¬ 
γού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών 
Κων/νο Γιατράκο». 

3. Την αριθμ. Υ.1499/92 του Πρωθυπουργού και 
Υπουργού Αιγαίου, «Καθορισμός αρμοδιοτήτων στον 
Υφυπουργό Αιγαίου. Γεώργιο Μισαηλίδη». 

4. Τις πιστώσεις του ΚΑΕ 0535 του Τακτικού Προϋπο¬ 
λογισμού του Υπουργείου Αιγαίου. 

5. Την ανάγκη καθορισμού της αμοιβής του Προέδρου, 
των μελών και του Γ ραμματέα της Επιτροπής διενέργειας 
διαγωνισμού για την προμήθεια πλοίου από το Υπουργείο 
Αιγαίου, που συγκροτήθηκε με την αριθμ. πρωτ. ΔΔΟ/ 
Φ.120.14/7260/29.10.92 απόφαση του Υφυπουργού Αι¬ 
γαίου, δεδομένου ότι πρόκειται για έκτακτη επιτροπή που 
συγκροτήθηκε για την αντιμετώπιση ειδικού θέματος κρα¬ 
τικών προμηθειών. 

6. Τις διατάξεις του άρθρου 27 του Ν. 2081/92 «Ρύθ¬ 
μιση του θεσμού των Επιμελητηρίων, τροποποίηση διατά¬ 
ξεων.....», αποφασίζουμε: 

1. Ορίζουμε την αμοιβή του Προέδρου, των μελών και 
του Γ ραμματέα της Ειδικής Επιτροπής διενέργειας δημό¬ 
σιου μειοδοτικού διαγωνισμού για την προμήθεια πλοίου 
από το Υπουργείο Αιγαίου, που συγκροτήθηκε με την 
αριθμ. πρωτ. ΔΔΟ/Φ.120.14/7260/29.10.92 απόφαση 
του Υφυπουργού Αιγαίου, σύμφωνα με τα οριζόμενα στο 
άρθρο 8 παρ. 1 του Ν. 1810/88, δηλ. το 1 /50 του βασικού 
μισθού του κλιμακίου 23 για κάθε ώρα εργασίας πέρα από 
το κανονικό ωράριο. 

2. Καθορίζουμε ως ανώτατο όριο συνεδριάσεων της 
Επιτροπής μέχρι επτά (7) με ανώτατο όριο πέντε (5) ωρών 
κατά συνεδρίαση. 

Η ανωτέρω αμοιβή θα καταβάλλεται μόνο εφόσον οι συ¬ 
νεδριάσεις γίνονταο εκτός ωρών εργασίας. 

3. Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
ύψους 100.000 δρχ. περίπου για το οικονομικό έτος 
1993. 

4. Γαι την ανωτέρω δαπάνη έχει εγγράφει πίστωση στον 
Κρατικό Προϋπολογισμό ύψους 100.000 δρχ. στον ειδικό 
φορέα 27-100. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΙΓΑΙΟΥ 

ΚΩΝ. ΓΙΑΤΡΑΚΟΣ Γ. ΜΙΣΑΗΛ1ΔΗΣ 

-♦- 

Αριθ. 34166 (4) 

Επιχορήγηση νέων ελευθέρων επαγγελματιών ατόμων με 

ειδικές ανάγκες προστατευομένων της παρ. 4 περ. α 

του άρθρου 1 του Ν. 1648/86. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως συμπληρώθηκε με το άρθρο 3 παρ. 1 
του Ν. 1545/85 και τροποποιήθηκε με το άρθρο 6 του Ν. 
1836/89 και με το άρθρο 51 του Ν. 1892/90. 

2. Το Π.Δ. αριθ. 245/86 (ΦΕΚ 117/Α/29.7.86) «επέ¬ 
κταση της ισχύος του άρθρου 29 του Ν. 1262/82». 

3. Την υπ’ αριθ. 30386/90 κοινή απόφαση των Υπουρ¬ 
γών Προεδρίας της Κυβέρνησης και Εργασίας «περιορι¬ 
σμός υπογραφών στα διοικητικά έγγραφα». 

4. Την γνώμη του Δ.Σ. τόυ ΟΑΕΔ (αριθ. συνεδρίασης 
48/13.12.92) που μας υποβλήθηκε με το υπ’ αριθ. 
123893/23.12.92 έγγραφό του. 

5. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο το άρθρο 29Α, στο Ν. 
1558/85 «Κυβέρνηση και Κυβερνητικά Όργανα». 

6. Τις διατάξεις της παρ. 4 περ. α του άρθρου 1 του Ν. 
1648/86 «Προστασία ατόμων με ειδικές ανάγκες». 

7. Την 100919/22.11.90 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. καταρτίζουμε δύο προγράμματα επιχορήγησης νέων 
ελευθέρων επαγγελματιών ατόμων με ειδικές ανάγκες 
προστατευομένων της παρ. 4 περ. α του άρθρου 1 του Ν. 
1648/86: 

Α. Πρόγραμμα για την επιχορήγηση είκοσι πέντε (25) 
νέων ελευθέρων επαγγελματιών ατόμων με ειδικές ανά¬ 
γκες προστατευομένων της παρ. 4 περ. α του άρθρου 1 
του Ν. 1648/86 ηλικίας 18 έως 25 ετών (Πρόγραμμα Α). 

Β. Πρόγραμμα για την επιχορήγηση είκοσι πέντε (25) 
νέων ελευθέρων επαγγελματιών ατόμων με ειδικές ανά¬ 
γκες προστατευομένων της παρ. 4 περ. α του άρθρου 1 
του Ν. 1648/86 ηλικίας άνω των 25 ετών συμπληρωμένων 
έως 50 ετών (Πρόγραμμα Β). 

2. Το συνολικό ποσό της επιχορήγησης για κάθε νέο 


ελεύθερο επαγγελματία που υπάγεται στα προγράμματα 
καθορίζεται σε εξακόσιες χιλιάδες (600.000) δρχ. για τον 
μεταποιητικό τομέα και σε πεντακόσιες χιλιάδες 
(500.000) δρχ. για τους τομείς: α) παροχής υπηρεσιών και 
β) εμπορίου. 

Από το ποσό αυτό και σε περίπτωση μεταποιητικής επι¬ 
χείρησης οι τριακόσιες χιλιάδες (300.000) δρχ. προκατα¬ 
βάλλονται στον ελεύθερο επαγγελματία μετά την έκδοση 
της σχετικής εγκριτικής απόφασης του αρμοδίου οργά¬ 
νου. Το υπόλοιπο ποσό καταβάλλεται σε τέσσερις (4) τρί¬ 
μηνες δόσεις των εβδομήντα πέντε χιλιάδων (75.000) 
δρχ. Σε περίπτωση που η επιχείρηση ανήκει στον εμπο¬ 
ρικό ή τομέα παροχής υπηρεσιών, οι διακόσιες πενήντα χι¬ 
λιάδες (250.000) δρχ. θα καταβάλλονται στον ελεύθερο 
επαγγελματία σαν προκαταβολή και το υπόλοιπο ποσό θα 
τους καταβάλλεται σε τέσσερις (4) τρίμηνες δόσεις των 
εξήντα δύο χιλιάδων πεντακοσίων (62.500) δρχ. 

Σε περίπτωση μικτής επιχείρησης θα επιδοτείται μόνο 
ως προς τον μεταποιητικό τομέα της. 

3. Στα παραπάνω προγράμματα μπορούν να υπαχθούν 
και οι απολυθέντες προβληματικών επιχειρήσεων που 
έχουν αποφοιτήσει από τμήματα επανακατάρτισης και δη¬ 
μιουργούν νέες επιχειρήσεις. 

4. Δεν είναι δυνατή η υπαγωγή στα παραπάνω προγράμ¬ 
ματα: 

α) Των εξής ελευθέριων επαγγελμάτων: ιατρών, οδο¬ 
ντιάτρων, κτηνιάτρων, φαρμακοποιών, φυσιοθεραπευτών, 
βιολόγων, ψυχολόγων, μαιών, δικηγόρων, δικολάβων, 
συμβολαιογράφων, αμίσθων υποθηκοφυλάκων, δικαστι¬ 
κών επιμελητών, αρχιτεκτόνων, μηχανικών, υπομηχανι¬ 
κών, τοπογράφων, χημικών, διερμηνέων, ξεναγών, μεσι¬ 
τών, εκτελωνιστών, εφόσον δημιουργούν επιχείρηση πα¬ 
ροχής υπηρεσιών συναφή με την ειδικότητά τους. 

β) Των εργολάβων δομικών εργασιών, των ηλεκτρολό¬ 
γων εγκαταστατών, υδραυλικών εγκαταστατών, τοποθε- 
τητών μαρμάρων και πλακιδίων και των χωματουργικών 
εργασιών. 

γ) Των πλανοδίων επιχειρήσεων'(π.χ. πλασιέ, γυρολόγοι 
και άλλα) και επιχειρήσεων μεταφορών, διανομών, καθώς 
και των εποχιακών επιχειρήσεων. 

δ) Των επιχειρήσεων που έχουν οποιαδήποτε σχέση με 
την πολιτική (π.χ. ραδιοσταθμοί, εφημερίδες κλπ.) ή με τα 
τυχερά, ψυχαγωγικά, ηλεκτρονικά παιχνίδια, λαχεία, ΠΡΟ 
- ΠΟ, ΛΟΤΤΟ. 

ε) Των κέντρων διασκέδασης, δισκοθηκών, λεσχών, 
κάθε είδους μπαρ, καφενείων, καφετεριών, πιτσαριών, 
φαστ - φουντ, αναψυκτηρίων, ψησταριών κάθε είδους και 
ταβερνών πλην των εστιατορίων που λειτουργούν κατά τη 
διάρκεια της ημέρας. 

στ) Των παντοπωλείων, οπωροπωλείων, υπεραγορών 
τροφίμων (Βυρετ - ΜηγΚθΙ), κρεοπωλείων, ιχθυοπωλείων,, 
ψιλικών, των καταστημάτων φο - μπιζού και ειδών δώρου, 
των περιπτέρων, γραφείων τελετών, πρατηρίων υγρών 
καυσίμων, πλυντηρίων και λιπαντηρίων αυτοκινήτων. 

ζ) Των φροντιστηρίων γενικά, των ιδιωτικών εκπαιδευτι¬ 
κών ιδρυμάτων, των εργαστηρίων ή κέντρων ελευθέ-ρων 
σπουδών και των σχολών χορού, μουσικής, γυμναστικής 
και οδηγών. 

η) Των επιχειρήσεων καθαρισμού ή απολύμανσης κτι¬ 
ρίων, τζαμιών, πλοίων ή εξυπηρετήσεως δημοσίων ή ιδιω¬ 
τικών χώρων. 

θ) Των ιδιοκτητών ενοικιαζομένων δωματίων, εφόσον η 
λειτουργία τους είναι εποχιακή. 

ι) Των Ανωνύμων Εταιρειών (Α.Ε.). 

ια) Των επιχειρήσεων εκείνων που λειτουργούν πρό¬ 
σφατα, αλλά λειτουργούσε στον ίδιο χώρο από άλλον 
επαγγελματία επιχείρηση με το ίδιο αντικείμενο εργασιών 
μέσα στο τελευταίο εξάμηνο πριν από την έναρξη επιτη¬ 
δεύματος του νέου επαγγελματία. 

ιβ) Των επιχειρήσεων εκείνων που λειτουργούν πρό¬ 
σφατα, αλλά λειτουργούσαν μέσα στην τελευταία διετία 
πριν από την έναρξη επιτηδεύματος του νέου επαγγελμα- 
τία από συγγενείς α' βαθμού ή από τον ή την σύζυγο, έστω 
και αν μεταφέρθηκαν. 

ιγ) Των επαγγελματιών που η επιχείρησή τους έχει το 
ίδιο αντικείμενο εργασιών ή έχει άμεση σχέση με την επι¬ 
χείρησή του ή της συζύγου των. 

ιδ) Των επιχειρήσεων, εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α-ια). 

5. Σε περίπτωση αίτησης νέων συνεταιρισμών του δευ¬ 
τερογενή και του τριτογενή τομέα απασχόλησης, είναι δυ¬ 
νατή η επιχορήγηση κατ’ ανώτατο όριο σε δεκατέσσερις 
συνεταιριστές-τριες κατά την κρίση του οργάνου που θα 
αποφασίζει την υπαγωγή ή όχι στο πρόγραμμα επιχορήγη¬ 
σης, ανάλογα με το είδος της επιχείρησης ,και τις ανάγκες 
τής αγοράς εργασίας κάθε περιοχής. 

Η επιδότηση στις περιπτώσεις αυτές, θα μπορεί να γίνε¬ 
ται σε τόσα άτομα (που έχουν τις λοιπές προϋποθέσεις) 
όσα αναλογούν στο συνολικά διατεθέν κεφάλαιο δια του 
ποσού της κατ' άτομο επιχορήγησης. 

6. Σε περίπτωση υποβολής αίτησης νέας ομόρρυθμης 
εταιρείας (Ο.Ε.) του δευτερογενή και του τριτογενή τομέα 
απασχόλησης, είναι δυνατή η επιχορήγηση κατ’ ανώτατο 
όριο σε δύο (2) από τους συνεταίρους κατά την κρίση του 
Οργάνου, που θα αποφασίζει την υπαγωγή ή όχι στο Πρό¬ 
γραμμα επιχορήγησης, ανάλογα με το είδος της επιχείρη¬ 
σης και τις ανάγκες της αγοράς εργασίας κάθε περιοχής. 
Σε περίπτωση υποβολής αίτησης νέας ετερόρρυθμης 
εταιρείας (Ε.Ε.) είναι δυνατή η επιχορήγηση κατ’ ανώτατο 
όριο σε δύο (2) από τους ομόρρυθμους εταίρους. 

Δεν επιχορηγούνται οι Ετερρόρυθμοι Εταίροι. 

Σε περίπτωση υποβολής αίτησης νέας Εταιρείας Περι- 
ωρισμένης Ευθύνης είναι δυνατή η επιχορήγηση κατ’ 
ανώτατο όριο σε δύο (2) από τους διαχειριστές της εφό¬ 
σον απασχολούνται πλήρως και αποκλειστικώς στην εται¬ 
ρεία και έχουν διαθέσει βάσει Καταστατικού, στην επιχεί¬ 
ρηση κεφάλαιο ίσο τουλάχιστον με το ποσό της επιχορή¬ 
γησής τους. 

7. Απαραίτητες προϋποθέσεις για την υπαγωγή στα πα¬ 
ραπάνω προγράμματα είναι: 

α) Να έχουν οι ενδιαφερόμενοι την ιδιότητα του ανέρ¬ 
γου και ειδικότερα οι άνω των 25 ετών να είναι άνεργοι 
τουλάχιστον για διάστημα 12 μηνών πριν από την ημερο¬ 
μηνία έναρξης της δραστηριότητάς τους, ή να έχουν ολο¬ 
κληρώσει προγράμματα επαγγελματικής κατάρτισης. 

Η προϋπόθεση αυτή δεν είναι απαραίτητη για τους απο- 
λυθέντες προβληματικών επιχειρήσεων της παραγράφου 
3. 

β) Να πρόκειται για νέο επαγγελματία και άτομα με ειδι¬ 
κές ανάγκες προστατευόμενα της παρ. 4 περ. α του άρ¬ 
θρου 1 του Ν. 1648/86, ήτοι να μην είχε επιχείρηση μέσα 
στην τελευταία διετία πριν από την ημερομηνία υποβολής 
της αίτησης υπαγωγής του, καθώς και να μην έχει επιχο¬ 
ρηγηθεί στο παρελθόν από το πρόγραμμα των νέων ελευ¬ 
θέρων επαγγελματιών. 


γ) Να έχουν οι ενδιαφερόμενοι την ελληνική υπηκοό¬ 
τητα ή την υπηκοότητα κράτους - μέλους της ΕΟΚ ή να εί¬ 
ναι Ελληνες ομοφενείς που να απασχολούνται νόμιμα 
στην χώρα και η επιχείρηση να εδρεύει και να λειτουργεί 
στην Ελλάδα. 

δ) Η επιχείρηση να είναι νέα που λεικτουργεί για πρώτη 
φορά και δεν εποτελεί επέκταση άλλης όμοιας επιχειρη¬ 
ματικής δραστηριότητας. 

ε) Η επιχείρηση να είναι ανεξάρτητη και ως προς τον 
χώρο λειτουργίας και ως προς την αποκλειστική εξυπηρέ¬ 
τηση άλλης εταιρείας. 

στ) Η επιχείρηση να απασχολεί κάτω των επτά (7) ατό¬ 
μων κατά την υπαγωγή στο πρόγραμμα. 

ζ) Τα ενδιαφερόμενο να υπαχθούν στα παραπάνω προ¬ 
γράμματα άτομα, να απασχολούνται με πλήρη και απο¬ 
κλειστική απασχόληση. 

η) Να είναι το οικογενειακό εισόδημα τω εγγάμων ή το 
ατομικό των αγάμων μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

Η προϋπόθεση αυτή δεν ισχύει για τους απολυθέντες 
προβληματικών επιχειρήσεων της παραγράφου 3. 

θ) Να διαθέτουν κεφάλαιο τουλάχιστον ίσο με το % της 
επιχορήγησης υπό μορφή εξολισμού, εμπορευμάτων, υλι¬ 
κών κτλ. 

ι) Οι κάτω των 25 ετών άρρενες να έχουν εκπληρώσει ή 
νόμιμα απαλλαγεί από τις στρατιωτικές τους υποχρεώ¬ 
σεις. Εξαιρούνται της παραγράφου αυτής οι έγγαμοι, εφό¬ 
σον η σύζυγος δεν εργάζεται. 

ια) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.10.92 και έπειτα. 

ιβ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 30.10.93. 

8. Το Δ.Σ. του οργανισμού ανάλογα με την πορεία των 
προγραμμάτων μπορεί να καθορίσει νέες ημερομηνίες ως 
προς τις ανωτέρω προθεσμίες της παραγράφου 7 περ. ια 
και ιβ. 

9. Γ ια να υπαχθεί στα προγράμματα αυτά ένας ελεύθε¬ 
ρος επαγγελματίας πρέπει να υποβάλλει στην πλησιέ- 
στερη στην επιχείρησή του υπηρεσία του ΟΑΕΔ τα εξής 
δικαιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της υπό ίδρυση επιχείρησης και του επαγγελματι¬ 
κού υπευθύνου. 

β) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

γ) Εκκαθαριστικό σημείωμα της αρμόδιας Οικονομικής 
Εφορίας όσον αφορά το εισόδημα του προηγούμενου οι¬ 
κονομικού έτους. 

δ) Ειδικό έντυπο ερωτηματολόγιο της Δ/νσης Απασχό¬ 
λησης. 

ε) Υπεύθυνη δήλωση του άρρου 8 του Ν. 1599/86 ότι ο 
ενδιαφερόμενος αποδέχεται όλους τους όρους του προ¬ 
γράμματος, ότι η είσπραξη της επιχορήγησης θα διατεθεί 
για τις ανάγκες της επιχείρησης και ότι στην περίπτωση 
που διαπιστωθεί ότι δεν τηρεί τους όρους του προγράμμα¬ 
τος, υποχρεούται στην επιστροφή του αναλογούντος πο¬ 
σού των χρημάτων. 

Στην ίδια υπεύθυνη δήλωση και στην περίπτωση βέβαια 
που δεν προσκομίζεται το εκκαθαριστικό σημείωμα της 
εφορίας, ο ενδιαφερόμενος θα δηλώνει ποιό είναι το προ¬ 
σωπικό ή οικογενειακό του εισόδημα του προηγουμένου 
οικονομικού έτους. 

στ) Εφόσον απαιτούνται ειδικές γνώσεις για την ειδικό- 

τητα του επαγγελματΐα, θα πρέπει να διαπιστώνεται εάν ο 
αϊτών έχει τα ανάλογα τυπικά ή ουσιαστικά προσόντα (π.χ. 
πτυχίο, βεβαίωση προϋπηρεσίας ή άλλο αποδεικτικό στοι¬ 
χείο). Η διάταξη αυτή δεν ισχύει για τους απολυθέντες 
προβληματικών επιχειρήσεων της παραγράφου 3. 

ζ) Εφόσον οι άνεργοι είναι 18-25 ετών και άρρενες θα 
προσκομίζουν πιστοποιητικό στρατολογίας τύπου Α' η θε¬ 
ωρημένη φωτοτυπία της ανάλογης σελίδας του στρατιωτι¬ 
κού τους βιβλιαρίου. 

η) Τιμολόγια ή δελτία παροχής υπηρεσιών ή άλλα επί¬ 
σημα παραστατικά του εξοπλισμού της επιχείρησης. 

θ) Εφόσον οι άνεργοι είναι 26-50 ετών θα προσκομί¬ 
ζουν δήλωση ότι είναι μακροχρόνια άνεργοι για διάστημα 
τουλάχιστον 12 μηνών πριν την έναρξη της δραστηριότη- 
τάς τους. Η διάταξη αυτή δεν ισχύει για τους απολυθέντες 
προβληματικών επιχειρήσεων της παραγράφου 3, ή για 
όσους έχουν ολοκληρώσει προγράμματα επαγγελματικής 
κατάρτισης. 

ι) Εφόσον οι ενδιαφερόμενοι είναι απολυθέντες από 
προβληματικές επιχειρήσεις που αναφέρονται στην παρά¬ 
γραφο 3 θα πρέπει να προσκομίζουν βεβαίωση του αρμό¬ 
διου ΚΕΤΕΚ ή του φορέα που ανέλοαβε την εκπαίδευση 
ότι ο-η ενδιαφερόμενος-νη έχει παρακολουθήσει τμή¬ 
ματα επανακατάρτισης απολυθέντων προβληματικών επι¬ 
χειρήσεων. 

10. Για την ύπαρξη των προϋποθέσεων και την υπαγωγή 
στο πρόγραμμα αποφασίζουν οι κατά τόπους Δ/ντές ΥΝ ή 
Προϊστάμενοι των Τ.Υ. ή Γρ. Εργ. του ΟΑΕΔ, αφού εξετά¬ 
σουν τα προσκομισθέντα δικαιολογητικά και αφού συνε- 
κτιμήσουν την έκθεση ελέγχου που θα πρέπει να συντάσ¬ 
σει ο αρμόδιος υπάλληλος μετά από επιτόπια επίσκεψη 
στην έδρα της επιχείρησης. Σε περίπτωση έκδοσης απορ¬ 
ριπτικής απόφασης και άσκησης ένστασης αποφαίνεται ο 
Περ/κός Δ/ντής και τέλος σε περίπτωση ένστασης κατά 
της απόφασης του Περ/κού Δ/ντή, επιλαμβάνεται το Δ.Σ. 
Οι ενστάσεις και στις 2 περιπτώσεις ασκούνται μέσα σε 
δέκα (10) ημερολογιακές ημέρες από την κοινοποίηση 
κάθε απόφασης. 

11. Η διάρκεια της επιχορήγησης για κάθε ελεύθερο 
επαγγελματΐα που υπάγεται στα προγράμματα αυτά, κα¬ 
θορίζεται σε δωδεκάμηνο χρονικό διάστημα από την ημε¬ 
ρομηνία έκδοσης της σχετικής εγκριτικής απόφασης για 
το οποίο και θα πρέπει να τηρεί τους εξής όρους του προ¬ 
γράμματος: 

α) Για την καταβολή της προκαταβολής ο ελεύθερος 
επαγγελματίας θα υποβάλλει στην Υπηρεσία του ΟΑΕΔ 
της περιοχής του αίτηση μέσα σε ενενήντα (90) ημερολο¬ 
γιακές ημέρες από την ημερομηνία έκδοσης της εγκριτι¬ 
κής απόφασης. 

β) Ανά τρίμηνο για την είσπραξη των επί μέρους δόσεων 
θα υποβάλλει αίτηση μαζί με ένα ή περισσότερα, ανάλογα 
με την περίπτωση από τα εξής'δικαιολογητικά: δελτίο πα¬ 
ροχής υπηρεσιών θεωρημένο από την Εφορία, ή τιμολόγια 
πώλησης ή αγοράς ή οποιοδήποτε άλλο επίσημο στοιχείο 
που αποδεικνύει την ομαλή λειτουργία της επιχείρησης. 

Η προθεσμία είσπραξης της προκαταβολής ορίζεται σε 
90 ημερολογιακές ημέρες από την ημερομηνία έκδοσης 
της σχετικής εγκριτικής απόφασης του αρμοδίου οργάνου 
και οι προθεσμίες είσπραξης των τρίμηνων δόσεων ορίζο¬ 
νται σε 90 ημερολογιακές ημέρες, αρχής γενομένης, από 
την επομένη της παρέλευσης της προθεσμίας είσπραξης 
της προκαταβολής. Σε περίπτωση παρέλευσης των ανω¬ 
τέρω προθεσμιών είσπραξης η αξίωση παραγράφεται. 


γ) Γ ια οποιαδήποτε αλλαγή στη μορφή λειτουργία, επω¬ 
νυμία, είδος, δ/νση κλπ. της επιχείρησης, ο ελεύθερος 
επαγγελματίας ή ο εκπρόσωπος της επιχείρησης υποχρε- 
ούται να ενημερώσει εγκαίρως και εγγράφως την αρμόδια 
Υπηρεσία του ΟΑΕΔ. 

δ) Η απασχόληση του νέου ελεύθερου επαγγελματΐα 
στην επιχείρησή του είναι πλήρης και αποκλειστική. 

12. Σε περίπτωση παράβασης όρων της απόφασης αυ¬ 
τής θα εφαρμόζονται οι διατάξεις των παρ. 7, 8 και 9 του . 
άρθρου 29 του Ν. 1262/82 όπως συμπληρώθηκε από το 
άρθρο 6 και 7 του Ν. 1836/89. Ειδικότερα, ο κατά τόπον 
αρμόδιος Δ/ντής ΥΝ ή Προϊστάμενος Τ.Υ. ή Γρ. Εργασίας 
του Οργανισμού αφού λάβει υπόψη τους τις απόψεις του 
επαγγελματΐα, εισηγείται στον Περ/κό Δ/ντή τη διακοπή ή 
μη της επιχορήγησης που έχει λάβει από τον ΟΑΕΔ και 
που αντιστοιχεί στο υπόλοιπο χρονικό διάστημα του συνο¬ 
λικού χρόνου απασχόλησης. 

Ο Περ/κός Δ/ντής αποφαίνεται με αιτιολογημένη από¬ 
φασή του τη διακοπή ή μη της επιχορήγησης. Εφόσον ο 
επαγγελματίας δεν επιστρέφει εμπρόθεσμα το αναλο¬ 
γούν ποσό που του αναζητείται, συντάσσεται από το Δ.Σ. 
του οργανισμού πράξη βεβαίωσης και αποστέλλεται στο 
αρμόδιο Δημόσιο Ταμείο για βεβαίωση και είσπραξή του. 

13. Η απόφαση υπαγωγής του επαγγελματΐα στο πρό¬ 
γραμμα επιχορήγησης θα ανακαλείται μετά από απόφαση 
του Δ/ντή της ΥΝ ή Προϊσταμένου της Τ.Υ. ή Γραφ. Εργα¬ 
σίας του οργανισμού, εφόσον διαπιστωθεί πριν την κατα¬ 
βολή της προκαβολής ότι δεν τηρήθηκαν οι όροι του Προ¬ 
γράμματος. 

14. Οποιαδήποτε διαφορά προκύψει μεταξύ των ενδια¬ 
φερομένων και του ΟΑΕΔ θα επιλύεται με απόφαση του 
Περ/κού Δ/ντή μετά από εισήγηση του Δ/ντή ΥΝ ή Προϊ¬ 
σταμένου Τ.Υ. ή Γ ραφ. Εργασίας. 

Σε περίπτωση εμπρόθεσμης άσκησης ένστασης μέσα 
σε δέκα (10) ημερολογιακές ημέρες από την κοινοποίηση 
στον ενδιαφερόμενο φορέα της απόφασης του Περ/κού 
Δ/ντή η διαφορά θα επιλύεται από το Δ.Σ. του ΟΑΕΔ, μετά 
από εισήγηση της Δ/νσης Απασχόλησης. 

15. Η αρμόδια Υπηρεσία του ΟΑΕΔ υποχρεούται μετά 
από επιτόπιο έλεγχο τουλάχιστον μια φορά το εξάμηνο να 
συντάσσει έκθεση λειτουργίας της επιχείρησης και απα¬ 
σχόλησης του επαγγελματΐα. 

16. Είναι δυνατή το αργότερο μέχρι 28.2.93 η υπαγωγή 
στα προγράμματα της παρούσας απόφασης και των ενδια- 
φερομέπνων εκείνων που έχουν υποβάλει ενστάσεις κατά 
απορριπτικών αποφάσεων εντός των προβλεπομένων 
προθεσμιών και δεν έχουν εκδοθεί σχετικές αποφάσεις 
μέχρι την 31.12.92 από τα αρμόδια Όργανα. 

Στις ανωτέρω περιπτώσεις οι αποφάσεις για υπαγωγή ή 
μη από τα αρμόδια Όργανα θα ληφθούν με βάση τους 
όρους και τις προϋποθέσεις καθώς και τα ποσά της επιχο¬ 
ρήγησης του προγράμματος 1992 για το οποίο έχουν ζη¬ 
τήσει αρχικά την υπαγωγή τους και όχι σύμφωνα με τους 
όρους και τα ποσά της παρούσας. 

17. Τα ανωτέρω προγράμματα έχουν ως ημερομηνία 
ένάρξης την 2.1.93 και λήγουν 31.12.93. 

18. Κάλυψη δαπάνης: 

α) Από τις διατάξεις της παρούσας απόφασης πρόκα-, 
λείται δαπάνη σε βάρος του προϋπολογισμού του ΟΑΕΔ 
ύψους τριάντα εκατομμυρίων (30.000.000) δρχ. περίπου 
για το οικονομικό έτος 1993 και πενήντα εκατομμυρίων 
(50.000.000) δρχ. περίπου για το οικονομικό έτος 1994. 

β) Γ ια την ανωτέρω δαπάνη έχει εγγράφει πίστωση στον 

υπό κατάρτιση προϋπολογισμό του ΟΑΕΔ έτους 1993 
ύψους διακοσίων πενήντα εκατομμυρίων (250.000.000) 
δρχ. με τα στοιχεία (ΚΑΕ) 0639 Β εκ των οποίων τα είκοσι 
ένα εκατομμύρια (21.000.000) δρχ. θα καλυφθούν από το 
κοινοτικό πρόγραμμα ΗΟΗΙΖΟΝ και τα εννέα εκατομμύρια 
(9.000.000) δρχ. από τις δημόσιες επενδύσεις. 

19. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα. 28 Ιανουάριου 1993 

Ο Γενικός Γραμματέας 
ΣΤΕΛΙΟΣ ΣΦΑΚΙΑΝΑΚΗΣ 

- + - 

Αριθ-598 (5) 

Σύσταση Νομικού Προσώπου στο Δήμο Τρίπολης Νομού 
Αρκαδίας με την επωνυμία «ΔΗΜΟΤΙΚΟ ΚΟΙΜΗΤΗΡΙΟ 
ΤΡΙΠΟΛΕΩΣ». 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 332/89 
Δ.Κ.Κ. 

2. Τη 222/92 απόφαση του Δημοτικού Συμβουλίου του 
Δήμου Τρίπολης για σύσταση Νομικού Προσώπου. 

3. Τη 16719/26.9.91 απόφαση του Νομάρχη Αρκαδίας 
με την οποία εξουσιοδοτείται ο Διευθυντής Εσωτερικών 
για την υπογραφή αποφάσεων συστάσεως Νομικών Προ¬ 
σώπων των ΟΤΑ, αποφασίζουμε: 

1. Συνιστούμε στο Δήμο Τρίπολης του Νομού Αρκαδίας, 
Νομικό Πρόσωπο με την επωνυμία «ΔΗΜΟΤΙΚΟ ΚΟΙΜΗ¬ 
ΤΗΡΙΟ ΤΡΙΠΟΛΕΩΣ». 

2. Σκοπός του ως άνω νομικού προσώπου είναι η δη¬ 
μιουργία, οργάνωση και λειτουργία γου δημοτικού κοιμη¬ 
τηρίου Τριπόλεως. 

3. Πόροι του Νομικού προσώπου είναι: 

α) Η ετήσια επιχορήγηση του Δήμου Τρίπολης που 
ανέρχεται στο ποσό των 5.000.000 δρχ. 

β) Τα έσοδα από την είσπραξη των τελών και δικαιωμά¬ 
των λειτουργίας του κοιμητηρίου. 

γ) Τα έσοδα από την παροχή υπηρεσιών σύμφωνα με 
τον κανονισμό λειτουργίας του κοιμητηρίου. 

δ) Οι πάσης φύσεως εισφορές, δωρεές, κληρονομιές 
προς το νομικό πρόσωπο αυτό. 

4. Το συνιστώμενο νομικό πρόσωπο διοικείται από 
11 μελές Διοικητικό Συμβούλιο το οποίο αποτελείται: 

α) Από το Δήμαρχο Τρίπολης ως Πρόεδρο. 

β) Από τρεις (3) δημοτικούς συμβούλους εκ των οποίων 
ο ένας υποχρεωτικά προέρχεται από τους συμβούλους 
της μειοψηφίας. 

γ) Από δύο (2) εκπροσώπους της ιεράς Μητρόπολις Μα- 
ντινείας και Κυνουρίας. 

δ) Από πέντε (5) δημότες Τρίπολης. 

Τα ως άνω μέλη του Διοικητικού Συμβουλίου ορίζονται 
επί διετή θητείαμ με απόφαση του Δημοτικού Συμβου¬ 
λίου. 

Τ ο νομικό τούτο πρόσωπο εκπροσωπείται ενώπιον κάθε 
αρχής από τον Πρόεδρο αυτού ή από το νόμιμο αναπλη- 
-ρωτή του. 

5. Από τις διατάξεις αυτής της απόφασης προκαλείται 
δαπάνή σε βάρος του Προϋπολογισμού του Δήμου Τρίπο¬ 
λης ύψους 5.000.000 δρχ. για το τρέχον οικονομικό έτος 
και 5.000.000 για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 


Προϋπολογισμού του Δήμου Τρίπολης 5.000.000 δρχ. με 
τα στοιχεία ΚΑ 2/21/212/92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Φεβρουάριου 1993 

Με εντολή Νομάρχη 

Ο Διευθυντής κ.α.α. 

Γ. ΚΑΠΟΓΙΑΝΝΗ 
-♦- 

Α ριθ. ΔΥ/ΑΙ οικ. 6174 (6) 

Τροποποίηση απόφασης ορισμού Προέδρου - Μελών της 

Α/θμιας Επιτροπής ελέγχου σταυλισμών και επιχειρή¬ 
σεων επεξεργασίας ζωικών προϊόντων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Ν. 1579/85 «περί ρυθμίσεων για την εφαρμογή 
και ανάπτυξη του Εθνικού Συστήματος Υγείας» (άρθρο 
15). 

2) Τηναριθμ. ΔΥ/ΑΙ/οικ. 11515/27.3.91 απόφαση Νο¬ 
μάρχη όπως τροποποιήθηκε με την αριθμ. ΔΥ/ΑΙ/οικ. 
23055/22.4.92 απόφαση. 

3. Το γεγονός ότι ο ορισμένος με την ανωτέρω σχετ. (2) 
Πρόεδρος της Α/θμιας Επιτροπής Παναγώτης Ευσταθιά- 
δης, Ιατρός - υγειονολόγος τοποθετήθηκε προϊστάμενος 
του Τμήματος Προστασίας και πρωαγωγής υγείας της 
Δ/νσης Υγείας και για την εύρυθμη λειτουργία της Επιτρο¬ 
πής, αποφασίζουμε: 

Τροποποιούμε την ανωτέρω σχετ. (2) και τοποθε¬ 
τούμε: 

α) Το Διαμάντη Δημήτριο, Επόπτη Δημ. Υγείας με 
βαθμό Α' Προϊστάμενο του Τμήματος, Υγειονομικού ελέγ¬ 
χου της Δ/νσης Υγείας Νομαρχίας θεσ/νίκης ως μέλος 
της Α/θμιας Επιτροπής με αναπληρωτή του το Στεφάνου 
Στέφανο επόπτη Δημ. Υγείας με βαθμό Α' στην Δ/νση 
Υγείας Νομ. θεσ/νίκης.- 

Πρόεδρος της Επιτροπής ορίζεται ο σε βαθμό ανώτε¬ 
ρος υπάλληλος ΑΤ Κατηγορίας που συμμετέχει στην Επι¬ 
τροπή. 

Όσον αφορά τη λοιπή σύνθεση της Επιτροπής, τις αρ¬ 
μοδιότητες και το έργο της ισχύει η σχετ. (2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιανουάριου 1993 

Ο Νομάρχης κ.α.α. 

ΑΝΑΣΤ. Γ. ΑΝΑΣΤΑΣΟΠΟΥΛΟΣ 

-♦- 

Αριθ. 684 (7) 

Τροποποίηση απόφασης «περί συγκροτήσεως Α/θμιας 
επιτροπής σταυλισμών κ.λ.π.» στο Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
μεταγενέστερα με το Ν.Δ. 532/70. 

2. Το άρθρο 15 του Ν. 1579/85 «περί ρυθμίσεων για την 
εφαρμογή του Εθνικού συστήματος Υγείας και άλλων δια¬ 
τάξεων». 

3. Την αριθμ. 393/19.2.86 απόφασή μας «περί συγκρο¬ 
τήσεως Α/θμιας Επιτροπής ελέγχου σταυλισμών και επιχ/ 

σεων επεξεργασίας ζωικών πρ/ντων», που δημοσιεύθηκε 
στο ΦΕΚ 239/23.4.86, τεύχος Β και τροποιήθηκε με την 
αριθμ. 3433/30.11.89 όμοια και 
4. Την ανάγκη της, εκ νέου τροποποίησης της παρα¬ 
πάνω απόφασή μας επειδή ορισμένα μέλη της παραιτήθη¬ 
καν η μετατέθηκαν, αποφασίζουμε: 

Τροποποιούμε εκ νέου την παραπάνω (3) απόφασή μας 
ως εξής: 

α) Σε αντικατάσταση του Θρασύβουλου Βρεττού που 
έχει συνταξιοδοτηθεί, ορίζουμε το Σωτήρη Βρεττό Επό¬ 
πτη Δημ. Υγείας στο Τμήμα Υγιεινής που ως τώρα ήταν 
αναπληρωματικό μέλος, με αναπληρωτή το Σπύρο 
Μάλφα, επόπτη Δημόσιας Υγείας επίσης. 

β) Σε αντικατάσταση των Βασιλείου Μελά και Κων/νου 
Τσόλη που ο πρώτος έχει παραιτηθεί και ο δεύτερος έχει 
μετατεθεί, ορίζουμε τους Αθανάσιο Γουρζή και Χαράλα¬ 
μπο Κατσίμπα, Περιβαλλοντολόγους της Υπηρεσίας Περ/ 
ντος του Τμήματος Πολεοδομίας, ως τακτικό και αναπλη¬ 
ρωματικό μέλος αντίστοιχα. 

γ) Χρέη Γραμματέα θα εκτελεί το αναπληρωματικό μέ¬ 
λος της Επιτροπής Σπύρος Μάλφας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 5 Φεβρουάριου 1993 


ΑΡΘΡ§ 14ο 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΣΥΓΚΡΟΤΗΣΗ ΚΑΙ ΛΕΙ¬ 
ΤΟΥΡΓΙΑ 

? ΑΡΘΡΟ 15ο 

ΑΡΜΟΔΙΟΤΗΤΕΣ ΤΟΥ Δ.Σ. 

ΑΡΘΡΟ 16ο 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 
ΑΡΘΡΟ 17ο 

ΑΡΜΟΔΙΟΤΗΤΕΣ ΤΟΥ ΑΝΤΙΠΡΟΕΔΡΟΥ 
ΓΡΑΜΜΑΤΕΩΣ - ΤΑΜΙΑ 

ΑΡΘΡΟ 18ο 

ΕΦΟΡΕΙΑ - ΔΙΕΥΘΥΝΤΗΣ 
ΑΡΘΡΟ 19ο 
ΠΡΟΣΩΠΙΚΟ 
ΑΡΘΡΟ 20ο 
ΤΗΡΟΥΜΕΝΑ ΒΙΒΛΙΑ 
ΑΡΘΡΟ 21ο 

ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ 


Η Νομάρχης 
ΑΓΓ. ΑΒΟΥΡΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 630/3.10.90 (τεύχος Β') που δημοσιεύθηκε ο 
Κανονισμός λειτουργίας του «ΚΑΛΛΙΜΑΝΟΠΟΥΛΕΙΟΥ 
ΕΚΚΛΗΣΙΑΣΤΙΚΟΥ ΔΙΑΚΟΝΙΚΟΥ ΚΕΝΤΡΟΥ» (Κ.Ε.- 
Δ.Ι.Κ.) της ιεράς Μητροπόλεως Καλαβρύτων και Αιγια- 
λείας, γίνονται οι παρακάτω διορθώσεις σφαλμάτων: 

I. Από το άρθρο 14 κ.ε. διορθώνεται η αρίθμηση των άρ¬ 
θρων ως εξής: 


ΑΡΘΡΟ 22ο 


Η ισχύς του παρόντος. 

II. Η δεύτερη πρόταση της παραγράφου 1 του άρθρου 
16 διορθώνεται: 

«Με ειδική απόφασή του το Μ.Σ. δύναται να αναθέσει σε 
άλλο μέλος του Μ.Σ. την εκπροσώπηση του Κέντρου σε 
μία συγκεκριμένη περίπτωση». 

(Από την I. Μητρόπολη Καλαβρύτων & Αιγιαλείας) 


-♦—■— ■ . 

Ο) 

Στη αριθ. Φ. 121 /Β5/7588 π.ε. απόφαση του Υπουργού 
Εθνικής Παιδείας και θρησκευμάτων που δημοσιεύτηκε 
στο ΦΕΚ 32/22.1.1993 (τ. Β') και αφορά κοστολόγηση 
δωρεάν συγγραμάτων επιφέρεται η πιο κάτω διόρθωση, 
ως κατωτέρω: 


Συγγραφέας 


Τίτλος συγγράμματος 


Τμήμα ή Σχολή που διανέμεται 


Τιμή κατ’ 
αντίτυπο 


4) Τη Β3/5970/17.11.1992 
(ΦΕΚ 716/Β/2.12.1992) 


α) Γραμμική Άλγεβρα και Αναλυ¬ 
τική Γεωμετρία 


β) Βασικές Αρχές και Υπολογισμοί 
στη Χημική Μηχανική 
γ) Μακροοικονομική Ανάλυση και 
Δημοσιονομική Πολιτική 


1) Χημείας Παν/μίου Αθηνών 

2) Πληροφορικής Παν/μίου Αθη¬ 
νών , 

3) Μαθηματικό Παν/μίου Κρήτης 
Χημικών Μηχανικών Ε.Μ.Π. 

1) Οικονομικών Επιστημών Παν/ 
μίου Κρήτης 

2) Οργάνωσης και Διοίκησης Επι¬ 
χειρήσεων Παν/μίου Μακεδονίας 
Διεθνών και ΕυρωπαϊκώνΟικονο- 
μικών Σπουδών Παν/μίου Μακε¬ 
δονίας 


δ) «Εφαρμοσμένα Μαθηματικά για 
Οικονομικές Επιστήμες τόμοι 1 
και 2 

5) Την προαναφερθείσα Υπουργική Απόφαση όπως συμπληρώθηκε στην παρούσα ως προς την επωνυμία του Εκδότη 

Μαθήματα Διαφορικού και Ολο¬ 
κληρωτικού Λογισμού και διαφορι¬ 
κών Εξισώσεων Περιβάλλοντος Παν/μίου Αιγαίου 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ αηό το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 
ΤΕΕΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


Χ ΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ. 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

.» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









